EkBass/fiwiki-20250220-pages-articles huggingface dataset:
Asiatyyli

Asiatyyli on etenkin asiateksteissä käytettävä kielenkäytön ilmaisutapa, jonka tavoitteena on tiedon välittäminen tehokkaasti, tarkoituksenmukaisesti ja yksiselitteisesti. Asiatyylin käyttötarkoituksia ovat esimerkiksi tiedottaminen, vaikuttaminen, toiminnan ohjaaminen tai tiedon esilletuonti. Asiatyyliä käytettäessä ei pyritä vetoamaan tunteeseen, vaan argumentit pohjaavat järkeen, loogisuuteen tai todellisuuden kuvaamiseen ja erittelyyn. Asiatyyliä käytettäessä vältettäviä kielenkäytön tapoja ovat esimerkiksi puhekielisyydet, arkikielisyydet, vahvasti konnotatiiviset sanat, epäläpinäkyvät ilmaukset ja harvinaiset vierassanat. == Lähteet == Luokka:Kielenhuolto
Hervannan uimahalli

Hervannan uimahalli on Tampereen Hervannassa sijaitseva uimahalli. Kallioon louhittu halli sijaitsee 30 metriä maanpinnan alapuolella, ja se valmistui vuonna 1978. Uimahallissa on kuusiratainen 25 metrin allas, lastenallas, kuntosali sekä sauna-, pesu- ja pukutilat. Uimahallia saneerattiin yli neljällä miljoonalla eurolla 2019–2020, jolloin se oli suljettuna vuoden verran. Hervannan uimahalli oli 2010-luvulla Tampereen uimahalleista kävijämäärältään pienin. Tampereen uintikeskus eli Kalevan uimahalli sai vuosittain noin 400 000 kävijää, Pyynikin ja Tesoman uimahallit kumpikin noin 130 000 ja Hervanta noin 70 000. Harjoituspaikkana Hervannan uimahallia ovat käyttäneet ainakin uimaseurat TaTU Tampere ja Uinti Tampere. Maanantai- iltaisin Hervannan uimahalli on ollut varattu vain naisille. ==Historiaa== Vuonna 1978 avatun Hervannan uimahallin on suunnitellut arkkitehti Arjo Harmes. Se rakennettiin ensimmäiseen Hervannan kallioon louhituista luolista, joka on pituudeltaan kolmisen kilometriä. Uimahallin lisäksi luolaan tehtiin parinsadan auton pysäköintihalli. Myöhemmin rakennetuissa luolissa on muun muassa jääkiekon harjoitushalli. Kaikki luolatilat ovat samalla alueen väestönsuojatiloja kriisitilanteen varalta. . Hallin painehiekkasuodatuksella toimiva vesijärjestelmä on uusittu vuonna 2006. Kesäkuussa 2011 hallissa sattui suuri vesivahinko, kun ilmeisesti ukkosen aiheuttama sähkövika valutti altaiden vettä alapuolisiin laitteistotiloihin. Hervannan uimahallissa järjestetään vuosittain joulun alla uintitilaisuus kynttilöiden valossa. Vuoden 2015 kynttiläuinnin teemana oli Jean Sibeliuksen 150-vuotisjuhla, ja hallissa soitti Tampere Filharmonian puupuhallintrio. 2018 suoritettujen kuntoselvitysten mukaan Hervannan uimahalli oli pikaisen remontin tarpeessa. Alkuperäinen kustannusarvio oli 600 000 euroa ja se piti sisällään altaiden, pukukaapistojen, lukitus- ja kulunvalvontajärjestelmän uudistuksen, sekä kaikkien pintojen ja sisäänpääsytilojen parannuksen. Hanke hyväksyttiin ja uimahalli suljettiin 24.5.2019 ja remontin alkuperäinen suunntiteltu valmistumisajankohta olisi ollut tammikuussa 2021. Tampereen kaupunki teki jatkoselvityksiä 2019 joiden perusteella alkuperäinen aikataulu-ja kustannusarvio todettiin alimitoitetuiksi. Hankkeen lopullinen kustannusarvio nousi 6 miljoonaan euroon ja sen on määrä valmistua 2021 kesällä ja avautua syyskaudelle 2021. ==Lähteet== Luokka:Tampereen uimahallit Luokka:Hervanta Luokka:Suomen kaivetut luolat
Rauhankatu

Rauhankatu on nimenä ainakin seuraavilla kaduilla: * Rauhankatu, katu Helsingissä * Rauhankatu, katu Hämeenlinnassa * Rauhankatu, katu Joensuussa * Rauhankatu, katu Lahdessa * Rauhankatu, katu Porvoossa * Rauhankatu, katu Turussa * Rauhankatu, katu Vaasassa Luokka:Täsmennyssivut
Bila Tserkvan piiri

Bila Tserkvan piiri () on yksi Ukrainan Kiovan alueen hallinnollisista piireistä. Piiri on perustettu alkujaan vuonna 1930, ja sitä laajennettiin huomattavasti heinäkuun 2020 aluehallinnollisen uudistuksen yhteydessä. Piiri sijaitsee linnuntietä noin 50–110 kilometriä Kiovasta etelälounaaseen. Piirin hallintokeskus on Bila Tserkvan kaupunki (208 737 as., 2021). Bila Tserkvan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään. Laajentuneen Bila Tserkvan piirin pinta-alaksi tuli 6 510,3 neliökilometriä. Ukrainan tilastokeskus arvioi Bila Tserkvan piirin väkiluvuksi 436 115 (1.1.2021). Kaupunkilaisiksi luokiteltiin 66,6 prosenttia piirin asukkaista (290 605 as.), mihin kuului viiden kaupungin (Bila Tserkva, Skvyra, Taraštša, Tetijiv ja Uzyn) ja kuuden kaupunkityyppisen taajaman (Volodarka, Hrebinky, Doslidnytske, Rokytne, Stavyštše, Terezyne) väestö. Ennen kesän 2020 aluehallinnon muutosta olemassaolleen Bila Tserkvan piirin väkiluku oli oleellisesti pienempi (49 867 ihmistä, arvio 1.1.2017) Белоцерковский район.svg| Vanha Bila Tserkvan piiri oli huomattavasti laajennettua piiriä (7/2020-) pienialaisempi. Олійникова Слобода. Церква Параскеви П’ятниці. 1910р..jpg|Puukirkko (1910) Olijnykova Slobodan kylässä. Сухоліси. Спасо-Преображенська церква. 2-а пол. 18 ст., перебудована у 1849 р.jpg|Kirkko (1849) Suh’olisyssä. Шкарівка. Церква Святого Духа. 1756 р. Перебудована у 1849 р.jpg|Pyhän Hengen kirkko Šarivkassa (vuodelta 1756, uudelleenrakennettu 1849). Комплекс млинів, опора мосту.jpg|Vesivoimalan patorakennelma vanhan teollisuuslaitoksen yhteydessä. == Lähteet == ==Aiheesta muualla== * *
Männynrosoruoste

Männynrosoruoste eli männynversoruoste (Cronartium pini) on ruostesieniin kuuluva sienilaji. Yhdessä pioninkarvaruosteen (Cronartium flaccidum) kanssa se aiheuttaa männyissä tervasrosoa. == Lähteet == Luokka:Ruostesienet Luokka:Metsätuhot
Laura Groeseneken

Laura Groeseneken (s. 30. huhtikuuta 1990), tunnettu myös taiteilijanimellään Sennek, on belgialainen laulaja ja lauluntekijä. Hän edusti Belgiaa vuoden 2018 Eurovision laulukilpailussa Lissabonissa. Hänen edustuskappaleensa on nimeltään "A Matter of Time". Groeseneken on toiminut kosketinsoittajana belgialaiselle muusikolle, Ozark Henrylle Rock Werchter- musiikkifestivaaleilla. Hän työskentelee IKEA:ssa visuaalisena vähittäiskauppiaana sekä lauluopettajana omassa kotikaupungissaan. Groeseneken on kirjoittanut musiikkia belgialaiselle bändille nimeltä Hooverphonic, yhdessä Alex Callierin kanssa. == Lähteet == == Aiheesta muualla == * Laulajan kotisivu Luokka:Belgialaiset laulajat Luokka:Belgian euroviisuedustajat Luokka:Vuoden 2018 euroviisuedustajat Luokka:Vuonna 1990 syntyneet Luokka:Elävät henkilöt
Viljo Kämäräinen

Viljo Johan Kämäräinen (30. toukokuuta 1892 – 5. syyskuuta 1945) oli suomalainen kestävyysjuoksija, joka juoksi 25 000 metrin maailmanennätyksen vuonna 1915. Sulkavalta kotoisin ollut Kämäräinen edusti aluksi Viipurin Reipasta, kunnes muutti Helsinkiin 1913, edustaen sen jälkeen Helsingin Kisa- Veikkoja ja vuodesta 1915 lähtien Helsingin Jyryä. Varsinaiselta ammatiltaan hän oli kirjaltaja. == Ura == Vuonna 1912 Kämäräinen saavutti SM-pronssia 10 000 metrin (5×2 000m) viestinjuoksussa Viipurin Reippaan joukkueessa ja samana vuonna hän kuului myös seuran joukkueeseen, joka voitti Pietarissa St. Petersburger Amaterur-Sportvereinin järjestämän maastojuoksun joukkuekilpailun. Kesäkuussa 1913 Kämäräinen voitti Riiassa järjestetyn 5 000 metrin kilpailun ja osallistui myöhemmin syksyllä Suomen edustajana Kööpenhaminassa järjestettylle kansainväliselle maratonille. Vuoden 1915 maastojuoksun SM-kilpailuissa Kämäräinen sijoittui kolmanneksi ja voitti joukkuekilpailun Helsingin Jyryn joukkueessa yhdessä Tiivo Lahman ja A. Böökin kanssa. Vuonna 1915 Kämäräinen juoksi tuolloin yleisen 25 000 metrin maailmanennätyksen, joka oli ensimmäinen Kansainvälisen yleisurheiluliiton IAAF:n perustamisen jälkeen noteerattu 25 000 metrin maailmanennätys. Hän juoksi 31. heinäkuuta Helsingissä Eläintarhan kentällä ajan 1.27.11,1 alittaen Ison-Britannian George Crosslandin vuonna 1894 juokseman epävirallisen amatöörien ME-tuloksen 10,9 sekunnilla. Ennätys kesti ainoastaan puolitoista kuukautta, kunnes Tatu Kolehmainen alitti sen 37,5 sekunnilla Viipurissa 12. syyskuuta. Kämäräinen sijoittui kilpailussa toiseksi, mutta hävisi Kolehmaiselle lähes puolitoista minuuttia. 26. syyskuuta 1915 Kämäräinen sijoittui kolmanneksi Oulunkylän raviradalla järjestetyssä kahden tunnin juoksussa, jonka yhteydessä Albin Stenroos teki uuden 30 000 metrin maailmanennätyksen. == Lähteet == Luokka:Suomalaiset kestävyysjuoksijat Luokka:Vuonna 1892 syntyneet Luokka:Vuonna 1945 kuolleet
Bohuslav

Bohuslav () on kaupunki ja piirikeskus Ukrainan Kiovan alueen Bohuslavin piirissä, linnuntietä noin 104 kilometriä ja maanteitse 126 kilometriä maan pääkaupungista Kiovasta etelään. Vuonna 2017 kaupungin väkiluvuksi arvioitiin 16 516 ja koko piirin 34 431 henkeä. Будівлі Миколаївського монастиря, Богуслав 001.jpg|Luostari Bohuslavissa. Кам'яниця (мур.), Богуслав 001.jpg|Bohuslavin Kamjanitsja. ==Lähteet== ==Aiheesta muualla== * Bohuslavin piirihallinnon sivusto (boguslav-rda.gov.ua) Luokka:Kiovan alueen kaupungit Luokka:Obuh’ivin piiri
West (sukunimi)

West on muun muassa seuraavien henkilöiden sukunimi: * Adam West eli William West Anderson (1928–2017), yhdysvaltalainen näyttelijä * Allen West (s. 1967), yhdysvaltalainen kitaristi * Allen West (s. 1961), yhdysvaltalainen poliitikko * Allen West (1872–1952), yhdysvaltalainen tennispelaaja * Allen West (1929–1978), yhdysvaltalainen vanki * Andrew J. West (s. 1986), yhdysvaltalainen näyttelijä * Anthony West (s. 1981), australialainen ratamoottoripyöräilijä * Barbara West (1911–2007), toiseksi viimeinen elossa ollut Titanicilta pelastunut henkilö * Benjamin West (1738–1820), yhdysvaltalainen taidemaalari * Billy West (s. 1952), yhdysvaltalainen ääninäyttelijä * Cornel West (s. 1953), yhdysvaltalainen filosofi ja intellektuelli * David West (s. 1980), yhdysvaltalainen koripalloilija * Delonte West (s. 1983), yhdysvaltalainen koripalloilija * Dominic West (s. 1969), brittiläinen näyttelijä * Erkki West, oik. Ernst Robert Magnus Winter (1857–1934), suomalainen merikapteeni, julkaisi kaksi kirjaa * Folke West, oik. Westerholm (s. 1948), suomalainen televisiotuottaja, toimittaja, matkanjohtaja * Fred West (1941–1995), englantilainen sarjamurhaaja * Gladys West (s. 1930), yhdysvaltalainen matemaatikko * Helen West, oik. Heli Nevakare (1960–2023), suomalainen musiikkitoimittaja ja laulaja * Helga West (s. 1986), suomensaamelainen teologi, toimittaja ja runoilija * Jacqueline West, yhdysvaltalainen puvustaja ja pukusuunnittelija * Jerry West (1938–2024), yhdysvaltalainen koripalloilija * Kanye West (s. 1977), yhdysvaltalainen hip hop -artisti * Kieran West (s. 1977), brittiläinen kilpasoutaja * Kurt West (1923–2007), suomenruotsalainen sotakirjailija * Laura West, suomalainen näyttelijä * Leslie West (1945–2020), yhdysvaltalainen rock- ja blueskitaristi, -laulaja ja -lauluntekijä * Mae West (1893–1980), yhdysvaltalainen näyttelijä * Morris L. West (1916–1999), australialainen kirjailija * Peter West, englantilainen kirjailija ja budō-opettaja * Rebecca West (1892–1983), englantilainen kirjailija, toimittaja ja kirjallisuuskriitikko * Roland West (1887–1952), yhdysvaltalainen elokuvaohjaaja * Rosemary West (s. 1953), englantilainen sarjamurhaaja * Sandy West (1959–2006), yhdysvaltalainen laulaja, lauluntekijä ja rumpali * Shane West, e. Shannon Bruce Snaith (s. 1978), yhdysvaltalainen näyttelijä * Simon West (s. 1961), englantilaissyntyinen elokuvaohjaaja * Suvi West (s. 1982), suomensaamelainen ohjaaja, käsikirjoittaja * Taina West (s. 1956), suomalainen toimittaja ja käsikirjoittaja * Ti West (s. 1980), yhdysvaltalainen elokuvaohjaaja, käsikirjoittaja, tuottaja, leikkaaja, kuvaaja ja näyttelijä * Timothy West (1934–2024), brittiläinen näyttelijä * Werner West (1890–1959), suomalainen muotoilija. == Kuvitteellisia henkilöitä == * Iris West, DC Comicsin sarjakuvahahmo * Wallace West, supersankari DC Comicsin sarjakuvissa * Wally West, kolmas Salama, supersankari DC Comicsin sarjakuvissa. ==Katso myös== * Vest
West

West (englantia, saksaa, suomeksi ’länsi’) voi tarkoittaa seuraavia: * West (sukunimi) * 2022 West, asteroidi * West, Etelämantereella sijaitseva jäähylly * West, australialainen elokuva vuodelta 2007, ohjaus Daniel Krige * WEST (AM), radioasema Yhdysvalloissa * The West Australian, australialainen sanomalehti * West, saksalainen savukemerkki *WEST, Länsi-Euroopan kesäajan lyhenne
Jahotyn

Jahotyn (; ) on kaupunki ja entinen piirikeskus Ukrainan Kiovan alueen Boryspilin piirissä, rautateitse 101 kilometriä ja maanteitse noin 100 kilometriä maan pääkaupungista Kiovasta itään. Kaupungin eteläosan kautta kulkee rautatie (Jahotynin rautatieasema) ja eteläpuolitse eurooppatie (kansallisesti valtatie M03). Vuonna 2017 kaupungissa arvioitiin asuvan 19 817 ja silloisessa Jahotynin piirissä 32 665 henkeä. Vuonna 2021 väkiluvuksi arvioitiin 19 270 (2001: 23 659 as.). Heinäkuussa 2020 Ukrainan aluehallinnon piirijakoa uudistettiin; piirien lukumäärä supistui huomattavasti. Jahotyn ja aiempi Jahotynin piiri liitettiin osina laajempaan Boryspilin piiriin. Парк- пам'ятка садово-паркового мистецтва у Яготині.jpg|Jahotynin puistoa majoineen. Парк-пам'ятка садово-паркового мистецтва.jpg|Patsaita puistossa. Парк у Яготині.jpg|Rantanäkymä Jahotynin puistosta. ==Lähteet== ==Aiheesta muualla== * Jahotyniin ja sen piiriin keskittynyt portaali (yagotin.com) * Jahotyniin keskittynyt sivusto (yahotyn.info) Luokka:Boryspilin piiri Luokka:Kiovan alueen kaupungit
Myronivka

Myronivka () on kaupunki ja piirikeskus Ukrainan Kiovan alueen Myronivkan piirissä, maanteitse 102 ja rautateitse 150 kilometriä maan pääkaupungista Kiovasta eteläkaakkoon. Vuonna 2017 kaupungin väkiluvuksi arvioitiin 11 635 ja koko piirin väkiluvuksi 34 165 henkeä. Церква біля Миронівської райлікарні.jpg|Kirkko Myronivkassa. Михайлівська церква Миронівка Київ обл.JPG|Toinen kirkko. ==Lähteet== ==Aiheesta muualla== *Myronivkan piirin sivusto (miroraj.gov.ua) Luokka:Kiovan alueen kaupungit Luokka:Obuh’ivin piiri
Greenfield

Greenfield voi tarkoittaa: ==Ihmisiä== * Dave Greenfield (1949–2020), englantilainen kosketinsoittaja * Chloe Greenfield (s. 1995), yhdysvaltalainen lapsinäyttelijä * Howard Greenfield (1936–1986), yhdysvaltalainen lauluntekijä * Jerry Greenfield (s. 1951), yhdysvaltalainen yrittäjä ja yhdysvaltalaisen Ben & Jerry's -jäätelöbrändin perustaja (toinen perustajista Ben Cohen) * Linda Thomas-Greenfield (s. 1952), yhdysvaltalainen diplomaatti * Luke Greenfield (s. 1972), yhdysvaltalainen elokuvaohjaaja * Max Greenfield (s. 1980), yhdysvaltalainen näyttelijä ==Paikkoja== * Greenfield, Wales * Greenfield, Yhdysvaltojen Massachusetts * Greenfield Park, Kanadan Quebec * Greenfield Township, Yhdysvaltojen Michigan Luokka:Luettelot henkilöistä sukunimen mukaan
Henadz Tumilovitš

Henadz Anatolevitš Tumilovitš (, łacinkaksi Hienadź Anatolievič Tumiłovič (engl.), , s. 3. syyskuuta 1971 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen entinen jalkapalloilija ja nykyinen jalkapallovalmentaja. Hän edustaa Venäjän jalkapalloliigassa pelaavaa FK Tosnon joukkuetta ja on pelipaikaltaan entinen maalivahti ja nykyinen päävalmentaja. == Lähteet == == Aiheesta muualla == * Henadz Tumilovitš National Football Teams-sivustolla * Luokka:Elävät henkilöt Luokka:Vuonna 1971 syntyneet Luokka:Neuvostoliittolaiset jalkapallomaalivahdit Luokka:Valkovenäläiset jalkapallomaalivahdit Luokka:Valkovenäläiset jalkapallovalmentajat
Max Greenfield

Max Greenfield (s. 4. syyskuuta 1979 Dobbs Ferry, New York, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa Kolme miestä ja tyttö, Veronica Mars ja Ruma Betty. Hän näytteli myös American Horror Story -sarjan viidennellä tuotantokaudella. == Lähteet == == Aiheesta muualla == * Max Greenfield Twitter-tili Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit
Pohjois-Irlannin kansalliskokous

Pohjois-Irlannin kansalliskokous () on Pohjois-Irlannin itsehallintoelin. Se perustettiin vuonna 1998 pitkäperjantain sopimuksen allekirjoittamisen jälkeen.History of the Assembly Pohjois-Irlannin kansalliskokous. Viitattu 30.9.2017. Kansalliskokouksessa on 90 (aiemmin 108) jäsentä, joista käytetään nimitystä Member of the Legislative Assembly (MLA). Pohjois-Irlannissa on 18 vaalipiiriä, joista kaikista valitaan kansalliskokoukseen viisi edustajaa siirtoäänivaalitapaa käyttäen.Voters to send 90 Members to Assembly after reduction in MLAs brought forward Belfast Telegraph. Viitattu 30.9.2017. == Lähteet == == Aiheesta muualla == Luokka:Itsehallintoalueiden parlamentit Luokka:Pohjois-Irlannin politiikka
Vital Kutuzau

Vital Uladzimiravitš Kutuzau (, łacinkaksi Vitaĺ Uładzimiravič Kutuzaŭ (engl.)Vital Uladzimeravitš Kutuzau (, łacinkaksi Vitaĺ Uładzimieravič Kutuzaŭ (engl.)), , s. 20. maaliskuuta 1980 Pinsk, Valko-Venäjän SNT, Neuvostoliitto, nykyinen Valko-Venäjä) on entinen valkovenäläinen jalkapalloilija. Hän edustaa Serie B:ssa pelaavaa AS Barin joukkuetta ja on pelipaikaltaan hyökkääjä. == Lähteet == == Aiheesta muualla == * Vital Kutuzau National Football Teams- sivustolla * Luokka:Elävät henkilöt Luokka:Vuonna 1980 syntyneet Luokka:Valkovenäläiset jalkapalloilijat
Sasha Clements

Sasha Nicole Clements (s. 14. maaliskuuta 1990 Toronto, Ontario, Kanada) on kanadalainen televisio- ja elokuvanäyttelijä. Hänen tunnetuin roolinsa on televisiosarjassa Lost Girl. == Filmografia == Vuosi Nimi Rooli 2005 The Snow Queen Robber Girl 2009–2010 Majority Rules! Kiki Kincaid 2010 What's Up Warthogs! Head cheerleader 2011 Rookie Blue Girl Passed Out 2011 Really Me Ramona 2012 Lost Girl Sarah 2012 Life with Boys Emma 2013 Mudpit Nikki 2014 How to Build a Better Boy Marnie 2015 Open Heart Rayna Sherazi 2015 Degrassi Cat 2016 Say Yes to the Dress Herself 2017 From Straight As to XXX Jolie ==Lähteet== ==Aiheesta muualla== * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit
Hirsilä

Hirsilä on kylä ja taajama Oriveden kaupungissa. Hirsilän postinumero on 35320, ja sen tietojen mukaan kylän ja sen ympäristön alueella asuu n. 600 ihmistä (2019). Sieltä on noin 8 kilometriä Oriveden keskustaan. Hirsilän kyläkoulu lopetti toimintansa vuonna 2022. Koulun tiloissa toimii nykyään Hirsilän seudun kylät ry:n omistama kylätalo. Kylätalo on tapahtuma- ja kokoontumispaikka niin kyläläisille kuin muillekin kaupunkilaisille. Hirsilän rautatieasema lakkautettiin vuonna 1990. Kylässä on jalkapallokenttä, talvella kiekkokaukalo ja kylätalolla jumppasali. == Lähteet == Luokka:Oriveden kylät Luokka:Oriveden taajamat
Arturo Dominici

Arturo Dominici (2. tammikuuta 1916 Palermo – 7. syyskuuta 1992 Rooma) oli italialainen näyttelijä. Vieraita kieliä Palermon yliopistossa lukenut Dominici jätti opinnot kesken ja antautui näyttelijänuralle. Hänen ensimmäinen elokuvansa oli Sisiliassa kuvattu Il principe ribelle vuonna 1947. Sen jälkeen Dominici muutti Roomaan, jossa hänestä pian tuli yksi italialaisen elokuvan käytetyimmistä luonnenäyttelijöistä. Dominici esiintyi varsinkin seikkailu-, merirosvo- ja peplumelokuvissa, poliisielokuvissa ja italowesterneissä. Hän työskenteli myös ääninäyttelijänä ja toisinaan televisiossa. Lännenelokuvissa Dominici käytti taiteilijanimeä Arthur Kent. ==Elokuvia== * Voittamaton Herkules, 1958 * Goliat ja barbaarit, 1959 * Hannibal, 1959 * Messalina, 1960 * Paholaisen naamio, 1960 * Bagdadin veijari, 1961 * Troijan urhot, 1961 * Perseo l’invincibile, 1963 * Ercole contro Moloch, 1963 * Sandok, il Maciste della giungla, 1964 * Golia alla conquista di Bagdad, 1965 ==Lähteet== ==Aiheesta muualla== * Internet Movie Database: Arturo Dominici Luokka:Italialaiset näyttelijät Luokka:Vuonna 1916 syntyneet Luokka:Vuonna 1992 kuolleet
Aulis E. Hämäläinen

Aulis Edvin Hämäläinen (12. elokuuta 1909 Luhanka – 6. tammikuuta 1991) oli suomalainen arkkitehti.Diplomi-insinöörit ja arkkitehdit 1965, s. 166. Insinöörijärjestöjen kustannus, Helsinki 1965.Diplomi-insinöörit ja arkkitehdit 2000: M–Ö, s. 944. Tekniikan akateemisten liitto TEK, Helsinki 2000. Aulis Hämäläisen isä oli everstiluutnantti Edvin Hämäläinen. Hämäläinen työskenteli aluksi Väinö Vähäkallion arkkitehtitoimistossa. Hän oli Suomen Matkailijayhdistyksen arkkitehtina vuosina 1936–1945, valtiovarainministeriön korvausasiainosaston toimistopäällikkönä 1945–1946 ja osastopäällikkönä 1946–1947 sekä Helsingin kaupungin yliarkkitehtina 1953–1954. Myöhemmin hänellä oli jonkin aikaa oma arkkitehtitoimisto, minkä jälkeen hän siirtyi Niilo Kokon arkkitehtitoimistoon. Väitöskirjan verkkoversio == Rakennuksia == * Asuinkerrostalo Hietalahdenkatu 3 – Kalevankatu 53, Kamppi, Helsinki 1936 (Matti Hämäläisen kanssa) Korttelit.fi Kalevankatu 53. Hietalahdenkatu 3. Helsingin kaupunginmuseon kuvakokoelma (Finna) * Inarin matkailumaja, Inari 1937, tuhoutui Lapin sodassa syksyllä 1944 * Pallastunturin matkailuhotelli, Muonio 1938, tuhoutui Lapin sodassa syksyllä 1944 (arkkitehti Väinö Vähäkallion kanssa) * Asuinkerrostalo Kristianinkatu 8 – Kulmakatu 7, Kruununhaka, Helsinki 1939 Korttelit.fi * Hotelli-ravintola Jokela ja elokuvateatteri Kino Karjala, Joensuu 1939, purettu 2023 Funkis Karjalassa kirjan esittely * Kolttakönkään hotelli, Petsamo 1939, tuhoutui talvisodan aikana tammikuussa 1940 Kolttakönkään matkailuhotelli valmiina. Avataan yleisölle huomenna, Helsingin Sanomat, 07.04.1939, nro 94, s. 5, Kansalliskirjaston digitaaliset aineistot * Tolvajärven matkailumaja, Korpiselkä 1939, tuhoutui jatkosodassa 1944 * Hotelli Pohjanhovi, Rovaniemi 1947 === Kuvia tuotannosta === Wanhan Jokelan rakennus 2016.jpg| Wanha Jokela (1939). Tolvajärven matkailumaja kenttäsairaalana 1.8.1941.jpg| Tolvajärven matkailumaja (1939). == Lähteet == Luokka:Suomalaiset arkkitehdit Luokka:Vuonna 1909 syntyneet Luokka:Vuonna 1991 kuolleet
Balbaridae

Balbaridae on sukupuuttoon kuollut harvaetuhampaisten lahkoon kuuluva pussieläinheimo, jonka fossiileja on löydetty Australian keski- ja pohjoisosista. Heimo ilmestyi fossiiliaineistossa myöhäisellä oligoseenilla, ja se hävisi ennen mioseenin loppua. Sukupuuton aiheutti mahdollisesti kilpailu kenguruiden (Macropodidae) kanssa samaan aikaan kun ilmasto viileni ja ympäristö muuttui. == Kuvaus == Balbaridae-lajeilla oli suurentuneet yläkulmahampaat. Ne olivat melko pieniä; painon on arvioitu vaihdelleen suunnilleen välillä 1–16 kilogrammaa. == Luokittelu == Balbaridae luokiteltiin alun perin kenguruiden alaheimoksi Balbarinae vuonna 1982. Muiden kenguruiden ajateltiin kehittyneen Balbarinae-alaheimosta. Vuonna 1999 Balbarinae erotettiin omaksi heimokseen Balbaridae, ja sen ehdotettiin olevan kaikkien muiden Macropodiformes-ryhmien sisarryhmä. Nykyisessä luokittelussa Balbaridae on läheistä sukua myskikengurulle (Hypsiprymnodon moschatus). Molekyylianalyysien perusteella myskikengurun kehityslinja erosi kenguruista noin 26,4 miljoonaa vuotta sitten. Myskikenguru ja Propleopinae-alaheimo on siirretty rottakenguruista (Protoroidae) uuteen Hypsiprymnodontidae-heimoon. Propleopinae-alaheimon asema on kuitenkin epäselvä, ja se pitäisi ehkä luokitella Balbaridae-heimon alaheimoksi. Flannery (1989): Cooke & Kear (1999): Butler et al. (2020): == Lähteet == Luokka:Esihistorialliset pussieläimet Luokka:Harvaetuhampaiset
Morris L. West

Morris Langlo West (26. huhtikuuta 1916 St Kilda, Victoria, Australia – 9. lokakuuta 1999 Clareville, Sydney, Australia) oli australialainen kirjailija. West oli myyntimiehen poika. Suuressa katolisessa perheessä oli taloudellisia vaikeuksia, ja West meni isovanhempiensa kasvatettavaksi. Koulun päätyttyä hän aloitti 1934 työt opettajana ja opiskeli samalla Tasmanian yliopistossa. Opiskeluaikana hän erosi Christian Brothers Orderista, johon hän oli kouluaikana liittynyt. Syynä olivat sen selibaattivaatimus ja katolinen politiikka. Toisen maailmansodan aikana West oli armeijan palveluksessa. Hän avioitui sodan aikana Biddy Harveyn kanssa, ja he saivat kaksi lasta. Westin asemapaikaksi määrättiin Gladesville Uudessa-Etelä-Walesissa 1944, jolloin hän oli jo saanut valmiiksi ensimmäisen romaaninsa Moon in My Pocket. Teos ilmestyi seuraava vuonna. Kansainvälinen menestys sai odottaa kuitenkin kymmenen vuotta. Tuona aikana tuli ero ensimmäisestä puolisosta ja uusi suhde sihteeriin Joyce Lawfordiin. Katolinen kirkko ei suostunut avioliiton mitätöintiin, mikä sai Westin kirjoittamaan kirjan Scandal in the Assembly (1970), jossa hän käsittelee aihetta. Kirjasta tuli menestys eri puolilla maalimaa. Sen jälkeen hän keskittyi kirjalliselle uralle. West asui myöhemmin ulkomailla mutta pysyi kuitenkin uskollisena Australialle. Hän kuoli työpöytänsä ääreen 1999. Keskeneräiseksi jääneen teoksen The Last Confession viimeisteli Angelo Loukakis, ja se ilmestyi 2000. ==Palkinnot ja tunnustukset== * 1997 Order of Australia – Officer of the Order of Australia (AO) palveluksista kirjallisuudelle * 1997 Australian National Living Treasure * 1997 Australian Book Industry Awards (ABIA) – Lloyd O’Neil Award palveluksista Australian kirja-alalle ==Suomennetut teokset== * * (Kuukauden kirja 2, 6) * (Kuukauden kirja 5, 5) * * * Proteus (Proteus). Suomentanut Juhani Koskinen. WSOY, 1980 ISBN 951-0-09831-0 * Terrorin vuosi: jännitysromaani (Harlequin), suom. Matti Kannosto, Helsinki: Weilin+Göös 1976 ISBN 951-35-1235-5 * Peitenimi Salamanteri : jännitysromaani (The Salamander); suomentanut Antti Salomaa, Helsinki: Weilin+Göös 1974 ISBN 951-35-1198-7 == Lähteet == Luokka:Australialaiset kirjailijat Luokka:Vuonna 1916 syntyneet Luokka:Vuonna 1999 kuolleet
Kaanaan koulu

Kaanaan koulu on Raisiossa Kaanaan kaupunginosassa. Koulun rehtorina toimii Petri Anttila. Katteluksen asuntomessualueella sijaitseva 1.–6. luokkien peruskoulu, jonka yhteydessä toimii Kaanaan kesäkuussa 2015 valmistunut päiväkoti. Koulussa opiskelee noin 170 oppilasta, päiväkodissa käy noin 90 lasta. Ajatus koulun rakentamisesta Kaanaaseen syntyi jo kirkonkokouksessa 5.2.1893, jolloin asetettiin toimikunta harkitsemaan Kaanaan kouluolojen järjestämistä. Toimikunta esitteli seuraavassa kokouksessa ajatuksiaan ja laskelman koulun rakentamisen kustannuksista, mutta aloite pysähtyi: "jos ehkä joskus semmoinen tilaisuus mahdollisesti tulisi".Mäntylä, R.A.: Raision historia 2, s. 229. Turku: Raision historiatoimikunta 1965. Lopulta Kaanaan koulu valmistui vuonna 1928, mitä ennen Kaanaasta käytiin Tahvion koulua.Laaksonen, Tapio ym.: Raision kulttuuriympäristö ja vanha rakennuskanta, s. 155. Turku: Turun maakuntamuseo - Varsinais-Suomen liitto 1997. Ensimmäiset viisi vuotta Kaanaan koulu toimi Tahvion koulun alaisuudessa. Vuonna 1955 valtuusto hyväksyi koulurakennusohjelman Kaanaan koulun lisärakennusta varten, joka valmistui vuonna 1957. Väkiluvun voimakkaan kasvun myötä valmistui vuonna 1963 entistä suurempi lisärakennus (kahdeksan luokkahuonetta).Mäntylä, R.A.: Raision historia 2, s. 340. Turku: Raision historiatoimikunta 1965. Lisärakennusta on vielä myöhemmin laajennettu lisäosin. Koulua korjattiin asuntomessujen yhteydessä. ==Lähteet== Luokka:Raision peruskoulut
Skagafjörður

Skagafjörður on entinen kunta Norðurland vestran alueella Islannissa. Siellä oli 1. tammikuuta 2018 3 955 asukasta ja sen pinta-ala on 4 180 neliökilometriä. Sen kuntakeskus on Sauðárkrókur. Toukokuussa 2022 kunta yhdistettiin Akrahreppurin kanssa. == Lähteet == == Aiheesta muualla == Luokka:Islannin kunnat
Ilariidae

Ilariidae on sukupuuttoon kuollut pussieläinten heimo, joka sisältää kaksi sukua, molemmat myöhäiseltä oligoseenilta. Parhaiten tunnettu suku on Ilaria, joka tunnetaan osittaisesta kallosta sekä postkraniaalisesta aineistosta. Suhteet muihin heimoihin ovat epävarmat. Lajit olivat keskisuurista suurikokoisiin kasvinsyöjiä. == Lähteet == Luokka:Esihistorialliset pussieläimet Luokka:Harvaetuhampaiset
Annedroidit

Annedroidit (Annedroids) on kanadalainen lastensarja, jota esitettiin vuosina 2014–2017. Sarja kertoo 11-vuotiaasta lapsinerosta Annesta, joka ratkoo ongelmia yhdessä ystäviensä ja rakentamiensa ihmisrobottien kanssa. Sarjaa alettiin esittää Suomessa Yle Teema & Fem -kanavalla 6. toukokuuta 2017. == Juoni == Sarja käynnistyy, kun Nick muuttaa äitinsä kanssa taloon, jota vastapäätä on salaperäinen romuvarasto. Yhdessä naapurintyttö Shanian kanssa Nick alkaa ottaa selvää, mitä romujen keskellä oikein tapahtuu. Heille selviää, että romuvarastolla asuu isänsä kanssa tyttö nimeltä Anne, joka on rakentanut kolme androidia eli ihmisrobottia. He ystävystyvät ja ratkovat yhdessä erilaisia pulmia, jotka liittyvät niin tieteeseen kuin tunteisiinkin. == Näyttelijöitä == == Lähteet == == Aiheesta muualla == * * Sarjan kotisivut Luokka:2010-luvun kanadalaiset scifi-sarjat Luokka:2010-luvun komediasarjat Luokka:2010-luvun lastenohjelmat
Ernest Emerson

Ernest R. Emerson (s. 7. maaliskuuta 1955) on yhdysvaltalainen veitsiä tilauksesta valmistava kamppailulajien taitaja ja teräaseiden asiantuntija. Emerson oli alun perin insinööri ja koneistaja ilmailuteollisuuden alalla. Emersonista tuli veitsien valmistaja hänen valmistaessaan veitsiä itämaisia kamppailulajeja varten. Hän valmisti myös taideveitsiä varhaisella urallaan. 1980-luvulla hän tuli tunnetuksi taisteluveitsistään ja Emersonin "Tactical- folder" -taittoveitset keräsivät suosiota. Luokka:Vuonna 1955 syntyneet Luokka:Yhdysvaltalaiset liikemiehet Luokka:Yhdysvaltalaiset keksijät Luokka:Kyokushinin harjoittajat Luokka:Elävät henkilöt Luokka:Asesuunnittelijat
Salaisuuksia ja valheita (televisiosarja)

Salaisuuksia ja valheita (engl. Secrets and Lies) on yhdysvaltalainen rikosdraamasarja, jota esitettiin ABC-kanavalla 1. maaliskuuta 2015 – 4. joulukuuta 2016. Sarja perustuu samannimiseen australialaiseen sarjaan. Sarjan pääosassa on rikostutkija Andrea Cornell (Juliette Lewis). Ensimmäisellä kaudella Ben Crawfordia (Ryan Phillippe) epäillään viisivuotiaan naapurinpojan murhasta. Toisella kaudella Cornell tutkii perheensä pääomasijoitusyhtiön johtoon päässyttä Eric Warneria (Michael Ealy), jonka vaimo Kate on murhattu. Suomessa MTV3 esitti ensimmäisen tuotantokauden kesällä 2015. ==Juoni== ===Ensimmäinen kausi=== Ben Crawford on yksityisyrittäjä, joka on naimisissa Christyn kanssa. Heillä on kaksi tytärtä Natalie, 16, ja Abby, 12. Benin paras kaveri Dave asuu heidän takapihansa mökissä. Heidän naapurissaan asuu Jess, joka on asumuserossa miehensä Scottin kanssa. Jessillä ja Scottilla on viisivuotias poika Tom. Eräänä varhaisena aamuna Ben löytää Tomin ruumiin metsästä. Tom murhattiin kuudella päähän kohdistuneella puukoniskulla. Rikostutkija Andrea Cornell on vakuuttunut siitä, että Ben murhasi Tomin. Ben ei pysty todistamaan syyttömyyttään ryyppättyään koko yön Daven kanssa. ==Rooleissa== Ensimmäinen kausi *Ryan Phillippe – Ben Crawford *Juliette Lewis – rikostutkija Andrea Cornell *KaDee Strickland – Christine "Christy" Crawford *Natalie Martinez – Jessica "Jess" Murphy *Dan Fogler – Dave Lindsey *Indiana Evans – Natalie Crawford *Belle Shouse – Abby Crawford Toinen kausi *Juliette Lewis – rikostutkija Andrea Cornell *Jordana Brewster – Kate Warner *Mekia Cox – Amanda Warner *Charlie Barnett – Patrick Warner *Kenny Johnson – Danny *Terry O'Quinn – John Warner *Michael Ealy – Eric Warner Luokka:2010-luvun yhdysvaltalaiset rikossarjat Luokka:Yhdysvaltalaiset draamasarjat Luokka:ABC:n televisio-ohjelmat
Juhana Yrjö II

Juhana Yrjö II (; 31. toukokuuta 1613 Dresden – 22. elokuuta 1680 Freiberg)John George II Encyclopædia Britannica Online Academic Edition. Viitattu 30.9.2017. oli Saksin vaaliruhtinas vuosina 1656–1680. Juhana Yrjö II oli vaaliruhtinas Juhana Yrjö I:n vanhin poika ja tuli isänsä seuraajaksi vuonna 1656. Juhana Yrjö I oli testamentissaan määrännyt valtakuntansa jaettavaksi neljän poikansa kesken, ja Juhana Yrjö II solmi vuonna 1657 kolmen veljensä kanssa sopimuksen, jonka oli tarkoitus ennaltaehkäistä mahdolliset kiistat perintömaista. Vuonna 1664 hän solmi ystävälliset suhteet myös Ludvig XIV:n Ranskaan, mutta Saksissa vallinneen ranskalaisvastaisen mielialan vuoksi hän tasapainotteli ulkopolitiikassaan Ranskan ja Habsburg-keisarien välillä. Juhana Yrjö II keskittyi kuitenkin valtakaudellaan ensisijaisesti kulttuurielämän kehittämiseen ja ylellisen hovin ylläpitämiseen. Hän perusti Saksan ensimmäisen teatterin, kutsui hoviinsa ulkomaisia muusikoita, järjesti jatkuvasti erilaisia festivaaleja ja tapahtumia ja rakennutti pääkaupunkiinsa Dresdeniin näyttäviä rakennuksia. Suurten menojensa vuoksi hän joutui vuonna 1661 myöntämään säädyille aimpaa suuremman kontrollin budjettiasioihin, mistä muodostui pohja pysyvälle käytännölle Saksissa.Nordisk familjebok (1910), s. 9–10 Runeberg.org. Viitattu 30.9.2017. Juhana Yrjö II:n seuraajaksi tuli hänen ainoa poikansa Juhana Yrjö III.Karlheinz Blaschke: Johann Georg I. Neue Deutsche Biographie (1974) Deutsche Biographie. Viitattu 30.9.2017. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1613 syntyneet Luokka:Vuonna 1680 kuolleet
Melle Mel

Melvin Glover (s. 15. toukokuuta 1961), paremmin tunnettu taiteilijanimillään Melle Mel ja Grandmaster Melle Mel, on yhdysvaltalainen hip hop -artisti. Häntä pidetään eräänä rap-musiikin pioneereista. Glover oli tärkeässä osassa Grandmaster Flash and the Furious Five -ryhmässä. == Tausta == Glover on kotoisin New Yorkin Bronxista. Hän on perimältään isänsä puolelta afroamerikkalainen ja äitinsä puolelta cherokee. == Diskografia == === Soolo- ja yhteisalbumit === * 1982: The Message * 1984: Grandmaster Melle Mel and the Furious Five (myös nimellä Work Party) * 1985: Stepping Off * 1988: On the Strength * 1989: Piano * 1997: Right Now * 2001: On Lock * 2006: The Portal In The Park * 2007: Muscles * 2009: Hip Hop Anniversary Europe Tour == Lähteet == Luokka:Yhdysvaltalaiset hip hop -artistit Luokka:Vuonna 1961 syntyneet Luokka:Afroamerikkalaiset Luokka:Cherokeet Luokka:Elävät henkilöt
Juhana Yrjö III

Juhana Yrjö III (; 20. kesäkuuta 1647 Dresden – 12. syyskuuta 1691 Tübingen)John George III Encyclopædia Britannica Online Academic Edition. Viitattu 30.9.2017. oli Saksin vaaliruhtinas vuosina 1680–1691. Juhana Yrjö III oli vaaliruhtinas Juhana Yrjö II:n ainoa poika ja tuli isänsä seuraajaksi vuonna 1680.Nordisk familjebok (1910), s. 9–10 Runeberg.org. Viitattu 30.9.2017. Hänet tunnettiin isänsä tapaan musiikin suosijana. Juhana Yrjö III perusti vuonna 1682 Saksin historian ensimmäisen vakinaisen armeijan ja liittyi seuraavana vuonna Ranskaa vastaan suunnattuun sotaliittoon. Suuressa Turkin sodassa hän oli yksi syyskuussa 1683 käydyn voitokkaan Wienin taistelun komentajista ja osoitti myös henkilökohtaista rohkeutta johtaessaan keisarillisen armeijan vasenta siipeä hyökkäyksessä turkkilaisia vastaan. Hän ei halunnut sen jälkeen osallistua keisari Leopold I:n sotaretkeen, mutta lähetti kuitenkin vuonna 1685 apujoukkoja Leopoldille. Ranskan armeijan hyökättyä yhdeksänvuotisessa sodassa vuonna 1688 Saksan alueelle Juhana Yrjö III:sta tuli yksi Saksan puolustuksen johtajista. Hän osallistui Lothringenin herttua Kaarle V:n alaisuudessa vuoden 1689 Mainzin piiritykseen. Vuonna 1691 Juhana Yrjöstä tehtiin koko keisarillisen armeijan ylipäällikkö, mutta hän ei ehtinyt saada paljoakaan aikaiseksi ennen kuin kuoli myöhemmin samana vuonna. Juhana Yrjö III:n puoliso oli Tanskan kuningas Fredrik III:n tytär Anna Sofia. Heidän kahdesta pojastaan Juhana Yrjö IV:stä ja Fredrik Augustista tuli kummastakin vuorollaan Saksin vaaliruhtinaita. ==Lähteet== ==Aiheesta muualla== Luokka:Saksin vaaliruhtinaat Luokka:Saksalaiset kenraalit Luokka:Vuonna 1647 syntyneet Luokka:Vuonna 1691 kuolleet
Juhana Yrjö IV

Juhana Yrjö IV (; 18. lokakuuta 1668 Dresden – 27. huhtikuuta 1694 Dresden)John George IV Encyclopædia Britannica Online Academic Edition. Viitattu 30.9.2017. oli Saksin vaaliruhtinas vuosina 1691–1694. Juhana Yrjö IV oli vaaliruhtinas Juhana Yrjö III:n vanhempi poika, joka tuli yllättäen kuolleen isänsä seuraajaksi yhdeksänvuotisen sodan aikana vuonna 1691.Nordisk familjebok (1910), s. 10 Runeberg.org. Viitattu 30.9.2017. Juhana Yrjö IV tukeutui aluksi neuvonantajanaan toimineeseen sotamarsalkka Hans Adam von Schöningiin, joka ehdotti Saksin liittoutumista Brandenburgin kanssa ja itsenäisempää politiikkaa suhteessa keisari Leopold I:een. Tämä kuitenkin johti välirikkoon keisarin kanssa, minkä seurauksena Juhana Yrjö veti Saksin joukot pois keisarillisesta armeijasta ja Leopold vastasi vangituttamalla marsalkka Schöningin vuonna 1692. Seuraavana vuonna leppynyt Juhana Yrjö lähetti armeijansa takaisin. Juhana Yrjö IV oli vuodesta 1692 naimisissa Absbachin rajakreivittären Eleonora Erdmuthn kanssa, mutta liitto oli lapseton. Hän eli tosiasiassa avoimesti suhteessa alempisäätyisen rakastajattarensa Magdalene Sibylle von Neidschützin (1675–1694) kanssa, jolle keisari Leopold vuonna 1693 antoi Rochlitzin valtakunnankreivittären arvon. Juhana Yrjön kuoltua vain 25-vuotiaana vuonna 1694 uudeksi vaaliruhtinaaksi tuli hänen nuorempi veljensä Fredrik August. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1668 syntyneet Luokka:Vuonna 1694 kuolleet
The Salentino Cuts

__NOTOC__ The Salentino Cuts on brittiläisen hard rock -yhtye UFOn kahdeskymmenestoinen albumi ja ensimmäinen cover-albumi, joka julkaistiin syyskuussa 2017. Albumilla on lainakappaleita yhtyeen suosikkikappaleista. Albumi jäi yhtyeen viimeiseksi solisti Phil Moggin ilmoitettua yhtyeen hajoamisesta vuonna 2024. == Sisältö == == Kokoonpano == * Phil Mogg – laulu * Vinnie Moore – kitara * Rob de Luca – bassokitara * Paul Raymond – kitara, kosketinsoittimet * Andy Parker – rummut == Lähteet == Luokka:Vuoden 2017 albumit Luokka:UFOn albumit Luokka:Cover-albumit
Fredrik Kristian

Fredrik Kristian (; 5. syyskuuta 1722 Dresden – 17. joulukuuta 1763 Dresden)Gerhard Schmidt: Friedrich Christian Neue Deutsche Biographie (1961) Deutsche Biographie. Viitattu 30.9.2017. oli lyhytaikainen Saksin vaaliruhtinas lokakuusta joulukuuhun 1763. Fredrik Kristianin isä oli Saksin vaaliruhtinas Fredrik August II, joka oli myös Puolan kuningas nimellä August III. Fredrik Kristian oli lapsesta alkaen sairaalloinen, mutta älykäs ja valtiomiestaitoinen. Hän tuli isänsä kuoltua vaaliruhtinaaksi 5. lokakuuta 1763 ja suunnitteli monenlaisia uudistuksia, mutta kuoli vain pari kuukautta myöhemmin. Häntä ei ehditty valita Puolan kuninkaaksi ja osin hänen kuolemansa seurauksena Wettinin hallitsijasuku menettikin Puolan valtaistuimen. Fredrik Kristian nai vuonna 1747 keisari Kaarle VII:n tyttären Maria Antonian. Heidän poikansa Fredrik August III seurasi isäänsä vaaliruhtinaana ja kruunautti itsensä myöhemmin kuninkaaksi. Myös Fredrik Kristianin toinen poika Anton oli myöhemmin Saksin kuninkaana. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1722 syntyneet Luokka:Vuonna 1763 kuolleet
Happidifluoridi

Happidifluoridi (OF2) on hapen ja fluorin muodostama epäorgaaninen molekyyliyhdiste. Yhdistettä on tutkittu käytettäväksi rakettien ja ohjusten polttoaineseoksissa hapettimena. ==Ominaisuudet== Huoneenlämpötilassa happidifluoridi on väritön kaasu. Se voidaan nesteyttää ja nesteenä se on väriltään keltaista. Happidifluoridi on sikäli poikkeuksellinen yhdiste, että happi esiintyy siinä hapetusluvulla +II tavanomaisen hapetusluvun -II sijaan. Tämän vuoksi yhdiste on erittäin voimakas hapetin. Yhdiste liukenee hieman veteen, mutta myös reagoi veden kanssa, jolloin muodostuu happea ja vetyfluoridia. Happidifluoridi reagoi monien metallien ja epämetallien, jopa ksenonin, kanssa muodostaen niiden oksidien ja fluoridien seoksen. Happidifluoridi on voimakkaasti myrkyllinen yhdiste ja se ärsyttää silmiä ja hengitysteitä.George Shia: Fluorine, Kirk-Othmer Encyclopedia of Chemical Technology, John Wiley & Sons, New York, 2003. Viitattu 30.9.2017. Viitattu 30.9.2017. :OF2 \+ H2O → O2 \+ 2 HF ==Valmistus ja käyttö== Ensimmäisen kerran happidifluoridia valmistivat Paul Lebeau ja A. Damiens vuonna 1927 elektrolysoimalla hieman kosteaa kaliumfluoridia. Nykyään yhdistettä valmistetaan tyypillisimmin johtamalla fluoria 2% natriumhydroksidiliuokseen. Emäsliuos ei voi olla väkevämpi tuotteen hydrolyysin ehkäisemiseksi. :2 F2 \+ 2 NaOH → OF2 \+ 2 NaF + H2O Happidifluoridia käytetään pääasiassa laboratoriotutkimuksissa reagenssina. Sitä voidaan käyttää hapettimena rakettien ja ohjusten polttoaineseoksissa. ==Lähteet== Luokka:Fluoridit Luokka:Happiyhdisteet
Anton (Saksi)

Anton (27. joulukuuta 1755 – 6. kesäkuuta 1836)Heinrich Theodor Flathe: Anton, Clemens Theodor Allgemeine Deutsche Biographie (1875) Deutsche Biographie. Viitattu 30.9.2017. oli Saksin kuningas vuosina 1827–1836. == Suku == Anton oli Saksin vaaliruhtinas Fredrik Kristianin nuorempi poika. Koska hänen veljensä, Saksin kuningaskunnaksi korottanut Fredrik August I, ei saanut perillistä, tuli Anton tämän kuoltua 71-vuotiaana hallitsijaksi. == Kuningas == Anton oli maltillinen, mutta uskonnolliseen mystiikkaan ja katolilaisuuteen kallistunut kuningas, jonka hallinnon teki epäsuosituksi varsinkin vallan keskittyminen taantumukselliselle ministeri Detlev von Einsiedelille. Kun europpalaisen vallankumousvuoden aikana myös Leipzigissa ja Dresdenissä puhkesi syyskuussa 1830 mellakoita, Anton päätti lepytellä alamaisiaan erottamalla Einsiedelin ja ottamalla veljenpoikansa Fredrik Augustin kanssahallitsijakseen.Nordisk familjebok (1904), s. 1171 Runeberg.org. Viitattu 30.9.2017. Fredrik Augustin johdolla laadittiin vuoden 1831 perustuslaki. == Avioliitot ja lapset == Antonin ensimmäinen puoliso vuonna 1781 oli Savoijin prinsessa, kuningas Viktor Amadeus III:n ja Espanjan infanta Maria Antonia Fernandan (1729–1785), joka oli kuningas Filip V:n ja Elisabet Farnesen nuorin tytär, nuorin tytär Maria Carolina (1764–1782), joka kuoli jo vuosi avioliiton solmimisen jälkeen. Anton meni vuonna 1787 uudelleen naimisiin Toscanan suurherttua Leopold I:n (myöhempi keisari Leopold II) tyttären Maria Teresian kanssa, mutta heidän lapsistaan kukaan ei elänyt aikuiseksi. == Perintö == Antonin kuoltua siten lapsettomana vuonna 1836 kruunu periytyi Fredrik Augustille. ==Lähteet== ==Aiheesta muualla== Luokka:Saksin kuninkaat Luokka:Vuonna 1755 syntyneet Luokka:Vuonna 1836 kuolleet
Solmukit

Solmukit (Spergularia) on kohokkikasvien (Caryophyllaceae) heimoon kuuluva kasvisuku. Siihen luetaan kuuluvaksi 50 lajia, joiden lisäksi sukuun on kuvattu 160 muutakin lajia, mutta niiden taksonominen asema on toistaiseksi epäselvä. Solmukit muistuttavat paljolti hatikoita (Spergula) ja ne ovat aiemmin myös sisällytetty hatikoiden sukuun kuuluviksi. Solmukkien tieteellinen nimikin (Spergularia) tarkoittaa "Spergulankaltaista" eli hatikankaltaista. Solmukit eroavat hatikoista emien vartaloiden lukumäärän perusteella; solmukeilla emit ovat kolmivartaloisia ja hatikoilla viisivartaloisia. Solmukit ovat yksi-, kaksi- tai monivuotisia ruohovartisia kasveja, jotka voivat olla kaljuja tai karvallisia. Solmukkien varsi on maanmyötäinen, rento ja haarova. Lehdet ovat kapeita sekä hieman möyheitä ja korvakkeet ovat yleensä pienet, joskus yhteenkasvaneet. Solmukkien kukat ovat viisilukuisia. Kukkien verholehdet kalvolaitaisia, terälehdet yleensä vaaleanpunaisia ja emit kolmivartaloisia. Solmukkien hedelmä on munanmuotoinen, hammasluomainen kota. Suomessa ja Ruotsissa tavataan kolmea solmukkilajia. Niistä Suomessa punasolmukki (Spergularia rubra) on selvästi yleisin ja merisolmukki (Spergularia media) harvinaisin. == Lajeja == * Spergularia bocconei – välimerensolmukki * Spergularia diandra – hentosolmukki * Spergularia fallax – madeiransolmukki * Spergularia fimbriata – kanariansolmukki * Spergularia marina, syn. Spergularia salina – suolasolmukki * Spergularia media – merisolmukki * Spergularia purpurea – etelänsolmukki * Spergularia rubra – punasolmukki == Lähteet == == Aiheesta muualla == * Finto: Kassu – Kasvien suomenkieliset nimet: Spergularia * Suomen Lajitietokeskus: Solmukit (Spergularia) * ITIS: Spergularia * United States Department of Agriculture (USDA): Spergularia * Flora of China: Spergularia *
Hochdonnin rautatiesilta

Hochdonnin rautatiesilta () on rautatiesilta Saksassa, Marschbahn-radalla, Hampurin ja Husumin välillä. Silta sijaitsee Schleswig-Holsteinin osavaltiossa, Hochdonnin kunnassa. Silta ylittää Kielin kanavan. Silta on kaikkiaan noin 2,2 kilometriä pitkä teräsristikkosilta, jonka suurin korkeus on 68 metriä ja vapaa alituskorkeus kanavan kohdalla 42 metriä. == Katso myös == *Rendsburgin rautatiesilta == Lähteet == == Aiheesta muualla == Luokka:Rautatiesillat Luokka:Saksan sillat Luokka:Schleswig-Holsteinin liikenne Luokka:Ristikkosillat
Isomuurahaiskuoriainen

Isomuurahaiskuoriainen eli muurahaiskuoriainen (Thanasimus formicarius) on kirjokuoriaisten heimoon kuuluva laji. Se on 7-10 mm:n pituinen ja tummissa peitinsiivissä on yksi tai kaksi mutkittelevaa vaaleaa raitaa, keskiruumis on rusehtavan punainen ja pää on musta. Muurahaiskuoriainen muistuttaa hieman väritykseltään ja käyttäytymiseltään muurahaista. Punertavat toukat elävät petoina kaarnakuoriaisten käytävissä. Isomuurahaiskuoriaista esiintyy pääasiassa Euroopassa. Suomessa laji on luokiteltu elinvoimaiseksi ja sitä esiintyy lähes koko maan alueella pohjoisinta Lappia lukuun ottamattaLaji.fi: Isomuurahaiskuoriainen (Thanasimus formicarius). Isomuurahaiskuoriainen on metsänomistajalle hyödyllinen apu tuhohyönteisteisten torjunnassa. Se saalistaa ainakin seuraavia lajeja: kuusentähtikirjaajaa (Pityogenes chalcographus), taimipikikärsäkästä (Pissodes castaneus), pystynävertäjää (Tomicus piniperda), sarvijaakkoa (Acanthocinus aedilis), vaakanävertäjää (Tomicus minor), ukkoniluria (Dendroctonus micans), pikakirjoittajaa (Ips sexdentatus), kirjanpainajaa (Ips typographus), Pityokteines curvidens, Hylurgus ligniperda, havutikaskuoriaista (Trypodendron lineatum), pikkukirjanpainajaa (Ips duplicatus) ja mustaniluria (Hylastes ater).Centre for Agriculture and Biosciences International (CABI): Thanasimus formicarius (ant beetle) == Lähteet == == Aiheesta muualla == * Ötökkätieto.fi: Muurahaiskuoriainen (Thanasimus formicarius) * Metsäntutkimuslaitos (Metla): Muurahaiskuoriainen (Thanasimus formicarius) * UniProt: Taxonomy - Thanasimus formicarius * Global Biodiversity Information Facility (GBIF): Thanasimus formicarius * Iowa State University, Bug Guide: Species Thanasimus formicarius * Pherobase: Semiochemicals of Thanasimus formicarius, the European red- bellied clerid * Insectoid.info: Taxonomy for Thanasimus formicarius Luokka:Erilaisruokaiset
The Addams Family (musikaali)

The Addams Family on yhdysvaltalainen musikaali, jonka on musiikin ja sanoituksen on tuottanut Andrew Lippa. Musikaalin käsikirjoituksen ovat tehneet Marshall Brickman ja Rick Elice, joka perustuu Charles Addamsin sarjakuviensa pohjalta luomaan The Addams Family perheeseen. Musikaali sai ensi-esityksensä kokeiluna Chicagossa vuonna 2009. Vuotta myöhemmin musikaalin ensi-ilta oli New Yorkin Broadwayllä huhtikuussa 2010. Musikaalikomedia on ensimmäinen teatterinäytelmäksi tuotettu The Addams Family-näytös, vaikka Addamsin perheestä on tehty jo useita televisio- ja elokuvasovituksia. ==Musikaali Suomessa== Suomessa musikaalin kantaesitys oli Tampereen Työväen Teatterissa, jossa ensi-ilta oli 4. lokakuuta 2013. Oulun kaupunginteatterissa musikaalin ensi-ilta oli 17. tammikuuta 2015 jatkuen aina 19. joulukuuta 2015 saakka musikaalin ollessa suuri menestys näytöksien ollessa aina loppuunmyyty, saaden kaiken kaikkiaan yli 25 000 katsojaa. ==Näyttelijät== Broadwayn, Tampereen ja Oulun The Addams Family-musikaalin näyttelijät. Rooli Broadwayn musikaali Tampereen musikaali Oulun musikaali Gomez Addams Nathan Lane Puntti Valtonen Kari-Pekka Toivonen Morticia Addams Bebe Neuwirth Eriikka Väliahde Merja Larivaara Fester (Uncle Fester) Kevin Chamberlin Samuli Muje Aki Louhela Wednesday Addams Krysta Rodriguez Laura Alajääski Lotta Vaattovaara Lucas Beineke Wesley Taylor Juha-Matti Koskela Antti Annola Mumma (Grandmama) Jackie Hoffman Matti Pussinen-Eloranta Anneli Niskanen Pugsley Addams Adam Riegler Jukka Nylund Mikael Saari Lurkki (Lurch) Zachary James Sami Eerola Antti Viitala Mal Beineke Terrence Mann Mika Honkanen Janne Raudaskoski Alice Beineke Carolee Carmello Minna Hokkanen Heli Haapalainen == Lähteet == == Aiheesta muualla == * The Addams Family-musikaali Broadway-sivusto * The Addams Family-musikaali Oulun kaupunginteatteri-sivusto * The Addams Family- musikaali Tampereen Työväen Teatteri-sivusto Luokka:Yhdysvaltalaiset musikaalit Luokka:The Addams Family Luokka:Seulonnan keskeiset artikkelit